ddrg/super_eurlex huggingface dataset:
(7)

Okrem toho má posúdenie kvality v súvislosti so systémom monitorovania plôch zaistiť porovnateľnosť výsledkov medzi členskými štátmi bez ohľadu na možnosť odložiť nasadenie plne funkčného zavedenia systému monitorovania plôch. Toto posúdenie kvality by sa preto malo vzťahovať na všetky intervencie na plochu a príslušné podmienky oprávnenosti bez ohľadu na to, či sa členský štát rozhodne mať plne funkčný systém monitorovania plôch až od 1. januára 2024, ako sa uvádza v článku 70 ods. 1 nariadenia (EÚ) 2021/2116. V rámci posúdenia kvality systému monitorovania plôch by sa mali získať diagnostické informácie na úrovni intervencií aj na úrovni podmienok oprávnenosti, na základe ktorých by členské štáty v prípade potreby mali prijať vhodné nápravné opatrenia.
c)

Stĺpec 6: S cieľom zohľadniť časové rámce výstavby lodí v závislosti od charakteristík konkrétneho vybavenia námorných lodí sa význam pojmu „umiestnenie na palubu“ (ako sa uvádza v zátvorkách za dátumom) chápe ako jeden z týchto významov: i) prvá inštalácia vybavenia do jeho funkčnej polohy na palube lode EÚ; ii) prvá inštalácia vybavenia do jeho funkčnej polohy alebo uloženie do jeho funkčnej polohy na palube lode EÚ; iii) dodávka vybavenia do lodenice, ak sa uskutoční do 30 mesiacov pred prvou inštaláciou vybavenia do jeho funkčnej polohy.
(28)

V článku 57 ods. 1, 3 a 12 smernice 2014/65/EÚ sa Komisia splnomocňuje prijímať metodiku výpočtu a uplatňovania obmedzení pozícií s cieľom vytvoriť harmonizovaný režim obmedzení pozícií v rámci komoditných derivátov obchodovaných na obchodných miestach a ekonomicky rovnocenných OTC kontraktov. V článku 57 ods. 1 sa vyžaduje metodika výpočtu, ktorú majú príslušné orgány uplatňovať pri stanovovaní obmedzení pozícií pre komoditné deriváty. V článku 57 ods. 1 sa takisto vyžaduje určenie postupu uplatňovania výnimky týkajúcej sa poskytovania likvidity a výnimky znižujúcej riziko pre finančné subjekty, ktoré sú súčasťou prevažne obchodnej skupiny. V článku 57 ods. 3 sa vyžaduje určenie, ako by príslušné orgány mali zohľadňovať faktory pri stanovovaní obmedzení pozícií v spotovom mesiaci a v iných mesiacoch v prípade fyzicky vyrovnávaných a hotovostne vyrovnávaných komoditných derivátov. V článku 57 ods. 12 sa vyžaduje určenie, ako by sa mala metodika obmedzení pozícií uplatňovať, a to napríklad pri agregovaní pozícií v rámci skupiny, keď sa pozícia môže považovať za pozíciu, ktorá znižuje riziká, alebo keď podnik môže používať hedžingovú výnimku. Obsah pravidiel je vecne prepojený, pretože úzko súvisia s metodikou stanovovania obmedzení pozícií. V záujme jednoduchosti a transparentnosti, ako aj v záujme uľahčenia uplatňovania pravidiel a zabránenia ich duplicite by sa preto pravidlá mali stanoviť v jednom akte, a nie v niekoľkých samostatných aktoch, ktoré na seba navzájom odkazujú.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Hrušovský lepník“ by sa mal zapísať do registra,
(10)

V tomto kontexte Nemecko takisto tvrdí, že slovo „tradičný“ má dva významy: prvý podľa vymedzenia v článku 3 bode 3 nariadenia (EÚ) č. 1151/2012, podľa ktorého „tradičný“ je preukázateľné používanie na domácom trhu počas obdobia najmenej 30 rokov; a druhý význam, ako ho chápu spotrebitelia, a to ako prenos vedomostí z jednej generácie na ďalšiu. Vzhľadom na uvedené skutočnosti Nemecko tvrdí, že v konkrétnom prípade názvu „Mozzarella Tradizionale“ sa pojem „Tradizionale“ vzťahuje len na prvý význam, teda štandardnú a najviac tradičnú podobu výrobku. Ak by sa však pojem „tradičný“ doplnil k názvu „Mozzarella“, názov by nadobudol aj druhý význam, teda prenos vedomostí z generácie na generáciu. Nemecko sa preto domnieva, že by v takom prípade došlo k zavádzaniu spotrebiteľov a že správny spôsob, ako doplniť názov „Mozzarella“ prvým významom slova „Tradizionale“, by spočíval v jednoduchom doplnení daného údaju podľa článku 18 ods. 3 nariadenia (EÚ) č. 1151/2012.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Μακαρόνια της Σμίλας/Makaronia tis Smilas/Μακαρόνια του Σκλινιτζιού/Makaronia tou Sklinitziou“ by sa mal zapísať do registra,
(7)

S cieľom umožniť lepšiu kontrolu by sa mali stanoviť určité podmienky. Konkrétne ide o to, že na etikete kŕmnych doplnkových látok by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(6)

Antimikrobiká a skupina antimikrobík uvedené v tomto nariadení by sa nemali používať vo veterinárnych liekoch. Žiadosti o povolenie na uvedenie na trh pre veterinárne lieky, ktoré obsahujú akékoľvek antimikrobiká alebo skupiny antimikrobík uvedené v tomto nariadení, by sa preto mali zamietnuť. Okrem toho by existujúce povolenia na uvedenie na trh pre veterinárne lieky obsahujúce takéto antimikrobiká alebo skupiny antimikrobík mali prestať platiť.
17.

„Popular Front for the Liberation of Palestine“ — „PFLP“ („Ľudový front za oslobodenie Palestíny“).
(2)

Podľa článku 9 ods. 1 vykonávacieho nariadenia (EÚ) 2017/892 by organizácie výrobcov mali predložiť príslušnému orgánu členského štátu žiadosť o poskytnutie pomoci alebo zostatku pomoci za každý operačný program, na ktorý sa pomoc žiada, a to do 15. februára roku nasledujúceho po roku, na ktorý sa pomoc žiada. Podľa článku 9 ods. 3 prvého pododseku uvedeného vykonávacieho nariadenia sa žiadosti o poskytnutie pomoci môžu za určitých okolností týkať výdavkov, ktoré boli naplánované, ale neboli vynaložené. K týmto okolnostiam patrí napríklad to, že príslušné akcie sa z dôvodov, ktoré príslušná organizácia výrobcov nevedela ovplyvniť, nemohli vykonať do 31. decembra roka vykonávania operačného programu a že tieto akcie možno vykonať do 30. apríla nasledujúceho po roku, na ktorý sa pomoc žiada. V dôsledku invázie Ruska na Ukrajinu je vhodné udeliť výnimku z článku 9 ods. 3 prvého pododseku písm. b) vykonávacieho nariadenia a stanoviť, aby sa žiadosti o poskytnutie pomoci predložené do 15. februára 2023 mohli vzťahovať aj na výdavky na akcie naplánované na rok 2022, ale nerealizované do 31. decembra 2022 za predpokladu, že ich bude možné zrealizovať do 15. augusta 2023.
(18)

Hoci bol článok 9 nariadenia (ES) č. 1967/2006 vypustený nariadením (EÚ) 2019/1241, v časti B bode 4 prílohy IX k uvedenému nariadeniu sa za určitých podmienok uvedených v článku 15 ods. 5 uvedeného nariadenia naďalej povoľujú výnimky z minimálnych veľkostí ôk. Takéto výnimky by mali byť platné k 14. augustu 2019 a nemali by viesť k zhoršeniu noriem selektívnosti, najmä z hľadiska nárastu úlovkov juvenilných jedincov, a mali by byť zamerané na dosiahnutie cieľov a cieľových hodnôt stanovených v článkoch 3 a 4 uvedeného nariadenia. Požadované predĺženie platnosti spĺňa uvedené podmienky.
(5)

Európsky úrad pre bezpečnosť potravín (ďalej len „úrad“) v stanovisku z 27. januára 2022 (3) skonštatoval, že živicový extrakt z Boswellia serrata Roxb. ex Colebr. nemá za navrhovaných podmienok používania nežiaduce účinky na zdravie zvierat, spotrebiteľov ani na životné prostredie. Takisto dospel k záveru, že živicový extrakt z Boswellia serrata Roxb. ex Colebr. by sa mal považovať za nedráždivý pre pokožku a oči, no vzhľadom na chýbajúce údaje nemožno vyvodiť žiadny záver o jeho potenciáli byť kožným a respiračným senzibilizátorom. Komisia sa preto domnieva, že by sa mali prijať primerané ochranné opatrenia s cieľom zabrániť nežiaducim účinkom na zdravie ľudí, najmä pokiaľ ide o používateľov danej doplnkovej látky.
VYKONÁVACIE NARIADENIE KOMISIE (EÚ) 2022/1382

z 8. augusta 2022

o povolení prípravku s obsahom Propionibacterium freudenreichii DSM 33189 a Lentilactobacillus buchneri DSM 12856 ako kŕmnej doplnkovej látky pre všetky druhy zvierat

(Text s významom pre EHP)

EURÓPSKA KOMISIA,

so zreteľom na Zmluvu o fungovaní Európskej únie,

so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,

keďže:

Žiadosť sa týka povolenia prípravku s obsahom Propionibacterium freudenreichii DSM 33189 a Lentilactobacillus buchneri DSM 12856 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „technologické doplnkové látky“.

Európsky úrad pre bezpečnosť potravín (ďalej len „úrad“) v stanovisku z 26. januára 2022 (2) skonštatoval, že prípravok s obsahom Propionibacterium freudenreichii DSM 33189 a Lentilactobacillus buchneri DSM 12856 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Takisto dospel k záveru, že doplnková látka nie je dráždivá pre oči a kožu, ale mala by sa považovať za respiračný senzibilizátor, pričom nemožno vyvodiť žiadne závery, pokiaľ ide o jej potenciál kožnej senzibilizácie. Komisia sa preto domnieva, že by sa mali prijať primerané ochranné opatrenia s cieľom zabrániť nepriaznivým účinkom na zdravie ľudí, najmä pokiaľ ide o používateľov doplnkovej látky. Úrad zároveň skonštatoval, že dotknutý prípravok má potenciál zlepšiť zachovanie živín v siláži pripravenej z ľahko a stredne ťažko silážovateľného materiálu. Zároveň overil správu o metóde analýzy kŕmnych doplnkových látok v krmive predloženú referenčným laboratóriom zriadeným nariadením (ES) č. 1831/2003.

Z posúdenia prípravku s obsahom Propionibacterium freudenreichii DSM 33189 a Lentilactobacillus buchneri DSM 12856 vyplýva, že podmienky povolenia stanovené v článku 5 nariadenia (ES) č. 1831/2003 sú splnené. Používanie uvedeného prípravku by sa preto malo povoliť podľa prílohy k tomuto nariadeniu.

Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,

PRIJALA TOTO NARIADENIE:

Článok 1

Prípravok špecifikovaný v prílohe, ktorý patrí do kategórie doplnkových látok „technologické doplnkové látky“ a do funkčnej skupiny „doplnkové látky do siláže“, sa za podmienok stanovených v uvedenej prílohe povoľuje ako doplnková látka vo výžive zvierat.
a)

Až do uvedenia vízového informačného systému uvedeného v nariadení (ES) č. 767/2008 do prevádzky: i) ak má štátny príslušník tretej krajiny cestovné povolenie, ktoré je platné k dátumu vstupu: OK; ii) ak štátny príslušník tretej krajiny nemá cestovné povolenie, ktoré je platné k dátumu vstupu: NOT OK; iii) ak štátny príslušník tretej krajiny nemá cestovné povolenie, ktoré je platné k dátumu vstupu, ale dopravca pri overovacom vyhľadávaní potvrdí, že je splnená jedna z podmienok uvedených v prvej vete odseku 1: neuplatňuje sa; iv) ak má štátny príslušník tretej krajiny cestovné povolenie s obmedzenou územnou platnosťou, ktoré je platné k dátumu vstupu, a členský štát vstupu zodpovedá členskému štátu, na ktorý je územná platnosť obmedzená: OK; v) ak má štátny príslušník tretej krajiny cestovné povolenie s obmedzenou územnou platnosťou, ktoré je platné k dátumu vstupu, a členský štát vstupu nezodpovedá členskému štátu, na ktorý je územná platnosť obmedzená: NOT OK.
(12)

Stav pohotovosti Únie by mal slúžiť ako úroveň krízovej situácie špecifická pre Úniu, ktorá by mala aktivovať povinné zníženie dopytu nezávisle od národných úrovní krízovej situácie podľa článku 11 ods. 1 nariadenia (EÚ) 2017/1938. Po vyhlásení stavu pohotovosti Únie by mali členské štáty znížiť svoju spotrebu plynu vo vopred stanovenom období. Objem povinného zníženia dopytu zohľadňuje objemy dopytu po plyne, ktoré by mohli byť ohrozené v prípade úplného prerušenia ruských dodávok plynu do Únie, a v plnej miere by mal zohľadňovať akékoľvek zníženie dopytu, ktoré sa už dosiahlo. Objem povinného zníženia dopytu by mal zohľadňovať aj úroveň naplnenia zásobníkov oznámenú podľa článku 6d ods. 1 a 2 nariadenia (EÚ) 2017/1938, vývoj v súvislosti s diverzifikáciou zdrojov plynu vrátane dodávok skvapalneného zemného plynu (ďalej len „LNG“) a vývoj v súvislosti so zameniteľnosťou palív v Únii.
(5)

V istom regióne v uvedenej oblasti v Taliansku, kde sa pestuje ryža, sa dospelo k záveru, že eradikácia škodcu Meloidogyne graminicola (Golden & Birchfield) už nie je možná. Taliansku by sa preto malo umožniť, aby namiesto eradikácie uplatňovalo opatrenia na zamedzenie šírenia daného škodcu v uvedenom regióne. Tieto opatrenia by mali byť zamerané na udržanie stabilnej populácie škodcu Meloidogyne graminicola (Golden & Birchfield). Ak však prieskumy preukážu nárast populácie škodcu Meloidogyne graminicola (Golden & Birchfield), mali by sa uplatniť opatrenia zamerané na eradikáciu tohto škodcu s cieľom opätovne znížiť jeho populáciu a zabrániť jeho šíreniu.
(6)

Úrad prijal 27. októbra 2021 v súlade s článkom 11 nariadenia (EÚ) 2015/2283 vedecké stanovisko s názvom „Safety of Iron Hydroxide Adipate Tartrate as a Novel food pursuant to Regulation (EU) 2015/2283 and as a source of iron in the context of Directive 2002/46/EC“ (7) [Bezpečnosť adipátu vínanu hydroxidu železitého ako novej potraviny podľa nariadenia (EÚ) 2015/2283 a ako zdroja železa v súvislosti so smernicou 2002/46/ES].
(6)

Informácie o environmentálnych vlastnostiach prípojného vozidla sa môžu použiť na cestné mýto a zdanenie, a preto by sa mali uvádzať v dokumentácii výrobcu a v informačnej dokumentácii pre zákazníka. S cieľom zabrániť falšovaniu by výrobcovia vozidiel mali používať nástroj poskytnutý Komisiou na vytvorenie zašifrovaného hašovaného súboru, ktorý by mal byť súčasťou osvedčenia o zhode alebo osvedčenia o schválení jednotlivého vozidla. Tento zašifrovaný hašovaný súbor sa môže použiť na odhalenie nezrovnalostí medzi rôznymi dokumentmi príslušného vozidla. Z rovnakých dôvodov by sa rovnaká zásada hašovania mala uplatňovať na komponenty a ich certifikáciu.
(7)

Premiestňovanie zvierat, zárodočných produktov a produktov živočíšneho pôvodu predstavuje pre zdravie zvierat a ľudí významný rizikový faktor. Zariadenia, v ktorých sa uskutočňuje premiestňovanie, súčasťou ktorého je predovšetkým premiestňovanie do/z iných členských štátov alebo tretích krajín, by sa preto nemali považovať za zariadenia predstavujúce len zanedbateľné riziko. Zariadenia, v ktorých sa zvieratá, zárodočné produkty alebo produkty živočíšneho pôvodu držia s určitou kontinuitou a primárnym účelom nie je premiestňovanie týchto zvierat, zárodočných produktov alebo produktov živočíšneho pôvodu do/z uvedeného zariadenia, sa však môžu považovať za zariadenia, ktoré predstavujú len zanedbateľné riziko, a to aj vtedy, ak by k takémuto premiestneniu príležitostne došlo.
(9)

V snahe zabezpečiť, aby výnimky povolené týmto nariadením zodpovedali svojmu účelu, ale aj preto, že poľnohospodári prijímajú rozhodnutia o výseve na rok 2023 už v lete 2022, by sa rozhodnutie o využití výnimiek malo prijať rýchlo. Členské štáty by preto mali prijať svoje rozhodnutia a oznámiť ich Komisii do 30 dní odo dňa nadobudnutia účinnosti tohto nariadenia prostredníctvom IT systému, ktorý Komisia na tento účel sprístupní v zmysle vykonávacieho nariadenia Komisie (EÚ) 2017/1185 (3). Tieto rozhodnutia by sa mali pri prvej príležitosti zahrnúť do strategických plánov SPP, a to buď pri opätovnom predložení strategického plánu SPP v súlade s článkom 118 ods. 3 druhým pododsekom nariadenia (EÚ) 2021/2115, alebo v prvej žiadosti o zmenu strategického plánu SPP v súlade s článkom 119 uvedeného nariadenia. V záujme zabezpečenia včasného vykonávania by rozhodnutia nemali podliehať schváleniu Komisie.
(38)

Úradník pre vypočutie môže usporiadať vypočutia a pôsobiť ako sprostredkovateľ medzi zainteresovanou stranou, resp. stranami a útvarmi Komisie v snahe zabezpečiť plné uplatnenie práva zainteresovaných strán na obhajobu. Žiadosť o vypočutie úradníkom pre vypočutie by sa mala predložiť písomne a mali by sa v nej uviesť dôvody žiadosti. Úradník pre vypočutie preskúma dôvody žiadostí. Tieto vypočutia by sa mali uskutočniť len vtedy, ak otázky neboli vyriešené s útvarmi Komisie v čase na to určenom.
(5)

Obchodné miesta by mali určovať, čo predstavuje veľkú pozíciu, s prihliadnutím na veľkosť a zloženie daného trhu. Na tento účel by obchodné miesta mali stanoviť kvalitatívne alebo kvantitatívne kritériá, ktoré sa používajú na identifikáciu takejto veľkej majetkovej angažovanosti, a mali by mať zavedené postupy na identifikáciu všetkých pozícií držaných akoukoľvek osobou, ktoré prekračujú takéto vopred určené úrovne zodpovednosti. Kvantitatívnymi a kvalitatívnymi kritériami by mohli byť okrem iného veľkosť celkového otvoreného záujmu v komoditnom deriváte, podiel držiteľa pozície na pozícii, volatilita trhov a charakteristiky trhu s podkladovou komoditou. Ak sa takéto úrovne prekročia, obchodné miesto by sa malo snažiť pochopiť dôvody na vytvorenie tejto veľkej pozície. Na tento účel by obchodné miesto malo posúdiť, či potrebuje požiadať osobu, ktorá drží túto veľkú pozíciu, o dodatočné informácie, najmä vzhľadom na to, ako často pozície držané touto osobou prekračujú úrovne zodpovednosti a rozsah, v akom sú úrovne zodpovednosti prekročené. Takéto informácie by okrem iného mohli zahŕňať pozície v súvisiacich produktoch, ekonomický dôvod na otvorenú pozíciu a činnosť na súvisiacom podkladovom komoditnom trhu. Vychádzajúc z informácií, ktoré sú už k dispozícii alebo boli zhromaždené na základe žiadosti o informácie, by obchodné miesto malo v prípade potreby prijať vhodné opatrenia.
(51)

Ďalším výrobcom molybdénového drôtu so straníckym výborom je Xiamen Honglu Tungsten. Podľa článku 96 stanov holdingovej spoločnosti SOE Xiamen Tungsten: „[s]poločnosť zriadi Výbor Komunistickej strany Číny v spoločnosti Xiamen Tungsten Industry Co., Ltd. (ďalej len „stranícky výbor spoločnosti“) a Disciplinárny kontrolný výbor Komunistickej strany Číny v spoločnosti Xiamen Tungsten Industry Co., Ltd. (ďalej len „disciplinárny výbor spoločnosti“).“ Podľa článku 98 stanov „[s]tranícky výbor spoločnosti vykonáva svoje povinnosti v súlade so ‚straníckou ústavou‘ a ďalšími vnútrostraníckymi predpismi: 1. zabezpečuje dohľad nad straníckymi a štátnymi zásadami a politikami a vykonáva v spoločnosti rozhodnutia a opatrenia ústredného výboru strany, Štátnej rady, provinčného výboru strany a provinčnej vlády; 2. ďalej kombinuje stranícke riadenie kádrov s dodržiavaním právnych predpisov pri výbere obchodných manažérov predstavenstvom […]; 3. študuje a prerokúva reformu, rozvoj a stabilitu spoločnosti, hlavné otázky súvisiace s jej obchodným riadením a hlavné problémy v oblasti osobných záujmov zamestnancov a predkladá stanoviská a návrhy; […] 5. posilňuje budovanie straníckej organizácie na miestnej úrovni a vytváranie skupín zložených z členov strany v podniku“ (24).
Kde je to relevantné, presný opis autorizovaného použitia

Spôsob(y) aplikácie
1.3.3.

V prípade manévru otáčania, pri ktorom dochádza ku kríženiu s premávkou v opačnom smere, by pri zohľadnení prichádzajúcej premávky nemalo dôjsť k tomu, aby prednostná premávka bola nútená spomaliť. Ak je to však odôvodnené hustotou premávky, musí sa okrem vzdialenosti od približujúcej sa prednostnej premávky na cieľovej ceste zabezpečiť, aby čas do kolízie križujúcej prednostnej premávky k fiktívnemu bodu kolízie [bod priesečníka trajektórií, prípad b) na obrázku 1] nikdy neklesol pod prahovú hodnotu TTC int definovanú ako: pričom: v c zodpovedá rýchlosti prednostnej konfliktnej premávky; β zodpovedá 3 m/s2, čo predstavuje maximálne prípustné spomalenie prednostnej križujúcej premávky; ρ zodpovedá 1,5 s, čo predstavuje reakčný čas prednostnej križujúcej premávky. To isté platí pre križovanie s prednostnou premávkou [prípad c) na obrázku 1]: Čas do kolízie prednostnej premávky k imaginárnemu bodu kolízie (priesečník jazdných dráh) nesmie nikdy klesnúť pod prahovú hodnotuTTC int stanovenú v tomto bode. Obrázok 1: Vizualizácia vzdialeností pri odbočovaní a križovaní. Prípad a): Vzdialenosť od približujúcej sa prednostnej premávky v cieľovom jazdnom pruhu, ktorá sa má dodržať pri odbočovaní a zaraďovaní do prednostnej premávky. Prípad b): Vzdialenosť od prednostnej premávky v protismere, ktorá sa musí dodržať pri odbočovaní krížením premávky v protismere. Prípad c): vzdialenosť od prednostnej križujúcej premávky, ktorá sa musí dodržať pri križovaní.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Nagykörűi ropogós cseresznye“ by sa mal zapísať do registra,
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Alubia de Anguiano“ by sa mal zapísať do registra,
(2)

Lisovaný pomarančový esenciálny olej, destilovaný pomarančový esenciálny olej a frakcionovaný pomarančový olej boli povolené bez časového obmedzenia v súlade so smernicou 70/524/EHS ako kŕmne doplnkové látky pre všetky druhy zvierat. Uvedené doplnkové látky boli následne zapísané do registra kŕmnych doplnkových látok ako existujúce výrobky, a to v súlade s článkom 10 ods. 1 písm. b) nariadenia (ES) č. 1831/2003.
(7)

S cieľom umožniť lepšiu kontrolu by sa mali stanoviť určité obmedzenia a podmienky. Konkrétne by sa na etikete kŕmnych doplnkových látok mal uvádzať odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(9)

S cieľom umožniť lepšiu kontrolu by sa mali stanoviť určité podmienky. Konkrétne ide o to, že na etikete doplnkovej látky by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Finocchio di Isola Capo Rizzuto“ by sa mal zapísať do registra,
(2)

Olej ylang-ylang bol v súlade so smernicou 70/524/EHS povolený bez časového obmedzenia ako kŕmna doplnková látka pre všetky druhy zvierat. Doplnková látka bola následne zapísaná do registra kŕmnych doplnkových látok ako existujúci výrobok, a to v súlade s článkom 10 ods. 1 písm. b) nariadenia (ES) č. 1831/2003.
(3)

Z geopriestorových údajov, ktoré Španielsko poskytlo na podporu tejto žiadosti, vyplýva, že konkrétne príslušné flotily plaviace sa pod vlajkou Španielska vo všeobecnosti pôsobia v rybolovných oblastiach, ktoré sú vzdialené menej ako štyri hodiny od prístavov vylodenia ich úlovkov. Okrem toho tieto prístavy vylodenia sú vždy vo vzdialenosti menej ako dve a pol hodiny od pracoviska španielskych kontrolných orgánov. Preto, ak by príslušné plavidlá boli vybrané na inšpekciu pri vyloďovaní, lehota dve a pol hodiny na predchádzajúce oznámenie by bola postačujúca na to, aby príslušné španielske kontrolné orgány mohli včas prísť do prístavu vylodenia a vykonať príslušnú inšpekciu.
f)

ak dopravca uvedie, že cestu nemožno absolvovať s vízom na jeden vstup: 1. ak je cestujúci držiteľom víza na dva vstupy, ktoré je platné k dátum príchodu, a nebol vyčerpaný žiaden vstup: OK; 2. ak je cestujúci držiteľom víza na jeden vstup: NOT OK; 3. ak je cestujúci držiteľom víza na dva vstupy, ale aspoň jeden vstup bol už vyčerpaný: NOT OK; 4. ak je cestujúci držiteľom víza na dva vstupy, ale aspoň jeden vstup nie je k dátumu príchodu platný: NOT OK; 5. ak je cestujúci držiteľom víza na viac vstupov: OK.